קלי גידיש

קלי מארי גידיש (באנגלית: Kelli Giddish; נולדה ב-13 באפריל 1980) היא שחקנית טלוויזיה אמריקאית. התפרסמה בזכות תפקידה כבלשית אמנדה רולינס בסדרת הטלוויזיה "חוק וסדר: מדור מיוחד". גידיש נולדה בקאמינג, ג'ורג'יה, ארצות הברית להוריה צ'ארלס ואניטה גידיש, יש לה אח אחד בשם אלי גידיש. סבה מצד אביה וסבתה מצד אימה תמכו מאוד בקריירת המשחק שלה. גידיש למדה בתיכון פורסיט ג'נרל בג'ורג'יה שם התמקדה בלימודי תיאטרון, הופיעה בהצגות ובילתה במחנות קיץ של התיאטרון. בנוסף היא הייתה ספורטאית מצטיינת בתיכון ושיחקה פוטבול. גידיש היא בוגרת אוניברסיטת אוונסויל באינדיאנה שם למדה תיאטרון. אחרי שסיימה היא עברה לעיר ניו יורק כדי להתמקד בקריירת המשחק שלה, תוך שנה מיום הגעתה היא הופיעה על במה בברודוויי עם פארה פוסט. גידיש החלה לשחק בתפקיד דיאנה הנרי באופרת הסבון "כל ילדיי", תפקיד אותו מילאה בין 2005 ל-2007. ב־2007 שיחקה בתפקיד אורח בסדרה "חוק וסדר: מדור מיוחד" כקורבן האונס קארה בוסון. ב-2008 היא שיחקה בסרט "Death in Love" שהוצג בפסטיבל הסרטים סנאדנס. ב־2006 היא הצטרפה לצוות השחקנים הראשי של הקומדיה "הבורג" והופיעה בארבעה עשר פרקים. ב־2010 היא הופיעה בהופעת אורח בשני הפרקים האחרונים של העונה השנייה בסדרה "האישה הטובה". בשנים 2010–2011 היא שיחקה בסדרה של ה-NBC "מרדף" בדמותה של מרשל אנה פרוסט. בשנת 2011 בעונתה ה-13, הצטרפה בתפקיד קבוע לסדרה "חוק וסדר: מדור מיוחד", בה היא החליפה את הבלש אליוט סטייבלר (כריסטופר מלוני) שעזב את הסדרה. בסדרה היא משחקת בתפקיד הבלשית אמנדה רולינס, הכפופה למפקחת אוליביה בנסון (מרישקה הרגיטאי). בסדרה דמותה מגיעה מאטלנטה, ג'ורג'יה שם נולדה גם גידיש. במהלך הסדרה היא מנהלת רומן בתחילה עם הבלש ניק אמארו ובהמשך עם הבלש דומיניק קאריסי. במהלך השנים ילדה הבלשית אמנדה רולינס שתי בנות, כאשר ההריונות של השחקנית נכתבו לתוך הסדרה בה היא שיחקה אם חד הורית לשתי בנות. במסגרת דמותה כאמנדה רולינס הופיעה גם בשנת 2014–2015 בתפקידי אורח בתוכניות "שיקגו FIRE" ו"שיקגו PD". ב־2022 הופיעה בתוכנית חוק וסדר: פשע מאורגן שחזרה כספין אוף יחד עם כריסטופר מלוני וכן בעונה החדשה של "חוק וסדר". ב־2022 יצאה העונה ה-24 של הסדרה כאשר נודע שגידיש לא תמשיך בסדרה. ב־20 ביוני 2015 התחתנה גידיש עם לורנס פולבורן בפלורידה. בנם לודו נולד באוקטובר 2015 ובנם צ'רלי נולד ב-2018, . השניים התגרשו ב־2018. ב-7 בנובמבר 2021 התחתנה עם בו ריצ'רדס ולשניים בן שנולד ביוני 2023.כל ההריונות נכתבו לתוך הסדרה "חוק וסדר: מדור מיוחד" כיום מחלקת את זמנה בין ניו יורק ללוס אנג'לס. מדיה וקבצים בנושא קלי גידיש בוויקישיתוף קלי גידיש, ברשת החברתית אקס (טוויטר) קלי גידיש, ברשת החברתית אינסטגרם קלי גידיש, במסד הנתונים הקולנועיים IMDb (באנגלית) קלי גידיש, באתר AllMovie (באנגלית) קלי גידיש, במסד הנתונים הקולנועיים KinoPoisk (ברוסית) Maria McCutchen, 10 Things You Didn’t Know about Kelli Giddish, TVOvermind, ‏28 בנובמבר 2019 (באנגלית) See Kelli Giddish on SVU as a Different Character 4 Years Before She Played Rollins, NBC Insider Official Site, ‏2023-09-20 (באנגלית אמריקאית) Kelli Giddish on Law & Order: SVU's New Recruits: The Fans Are Going to Love Us, TVGuide.com (באנגלית) Scarlett Harris, Law & Order: SVU had to ax Kelli Giddish’s Amanda Rollins to evolve, Polygon, ‏22 בספטמבר 2022 (באנגלית) Us Weekly Staff, SVU Star Kelli Giddish Welcomes First Child: Pic, Us Weekly, ‏6 באוקטובר 2015 (באנגלית) Law & Order: SVU Star Kelli Giddish Pregnant With Baby No. 2, E! Online, ‏20 בספטמבר 2018 Taylor Cunningham, 'Law & Order: SVU' Star Kelli Giddish Reveals She Divorced Lawrence Faulborn and is Already Engaged, Outsider, ‏9 בנובמבר 2021 (באנגלית)